mteb/NusaParagraphTopicClassification huggingface dataset:
Nyêri haid adalah kêluhan nyang sêring dialamin wadon wayah mènstruasi. Carè ngatasin nyêrinyè bisè dêngan ngasih obat-obatan atau ramuan hèrbal. Salèh atu ramuan hèrbal nyang jadi altêrnatip buat ngurangin nyêri haid adalah kunyit asêm. Êlu bisè ngêjè dèwèk karna cukup gampang. Carènyè, têtêk kêcit-kêcit kunyit, têrus parut atau blèndêr amè 500 ml aèr ampè alus. Saring kunyit nyang udèh dicampur aèr. Masupin sari kunyit kê dalêm panci. Tambèhin gulè mèrah nyang udèh ditêtêk kêcit-kêcit amè asêm jawa kê dalêm panci. Nyalèin api dan panasin panci bêrisi campuran kunyit asêm tadi. Tambèhin sêdikit garêm dan aduk ampè ngêdidih. Kalo udèh ngêdidih, angkat. Antêpin ampè angêt. Abis ntu, saring lagi sari kunyit asêmnyè. Kunyit asêm siap diminum sêbagè pêrêdè nyêri mènstruasi.
Kalo kite liat nih mesin cuci kok cuma di puter-puter doang. Udah gitu kalo pake mesin cuci tuh aer nyang digunain mesti banyak banget karna pan udeh di timerin tuh. Mesin cuci nyang aye punya tuh nyang 2 tabung, enaknye mesin cuci 2 tabung tuh aer bisa kite atu, cuma lanye puteran dimesin cuci kaga bisa kite atur. Mesin cuci juga harus di rawat bener-bener karna kalo kaga nanti kotorannye pada numpuk. Banyangin aja kite nyuci di mesin nyang kotor ya sama aja boong tuh baju kaga beraih-bersih. Tapi ya ngebantu banget sih emang mesin cuci tuh buat sehari-hari apalagi kalo kite mau ngehemat waktu.
Saban hari ba'da ashar aye tunggu di depan rumah buat nungguin tukang kue keliling. Biasanya aye beli kue dadar gulung karena nyak, babeh, sama mpok aye demen banget sama kue dadar gulung. Kue dadar gulung dibuat dari adonan yang warnanya ijo, bentuknya mirip ame risol, diisi sama kelapa parut yang dicampur ame gula merah. Kue dadar gulung enak bener dimakan anget-anget, adonan luarnye ga begitu manis malah hambar, tapi pas digigit sama isinya rasanya lumer dimulut. Wlaupun manis dan warnaye ijo, kue ini tuh kaga bikin tenggorokan gatel karna pake perwarna makanan yang aman buat tubuh kite dan rasa manisnye dari gula merah. Biasanya nyak sama babeh makan kue dadar gulung sambil ngopi di teras bareng-bareng.
Indonesia, nih, surganya tempat-tampat yang cakep. Banyak tempat yang bisa kita jadiin buat olahraga. Kalo udah berubungan ama alam, olahraganya juga yang mayan bahaya ama nguji keberanian. Sebelomnya kita udah bahas soal olahraga yang enteng. Kali ini, kita bahas olahraga yang berat ama rada ngebahayain, tapi nantangin. Ada olahraga yang di laut, itu selancar. Olahraga ini kudu belajar dulu ama pelatihnya. Kagak bisa nyoba sekali langsung bisa. Apalagi, kalo cuma ngandelin contoh dari video di YouTube. Kalo mau selancaran di laut juga kita ngebutuhin alat, papan selancar. Papannya juga kagak bisa yang amburadul sembarangan. Selaen papan, buat pemula kudu pake pelampung dulu, biar jaga keamanan. Maen selancar gini, sama aja kayak kita kudu berani ngadepin ombak yang gede. Pokoknya, kagak boleh sembrono ngadepinnya.
Punya lokasi rumah strategis, trus kite juga kaga ada kegiatan tuh mending bisa nambah penghasilan am jualan tuh di depan rumah. Sekarang orang kaga punya ide aja bisa bikin tempat buat orang jualan. Segala cara mah bisa dilakuin, apalagi posisi rumah nyanh strategis. Mao bayarannye mahal juga bakal tetep laku aja. Tapi, emang kalo kaga ada basic dagang, trus tapi kaga mao ngelewatin kesempatan ya dari situ, dari kite bikin kontrakan trus kite kontrakin dah ama tukang-tukang jualannye. Pan sayang kalo kite ga manfaatin, karna dengan modal tempat ama bangunan kite udeh nerima duit tiap bulan. Apalagi buat aye nyang notaben orang Betawi trus juga udeh ada kontrakan, jadi pasti mikirnye ke situ.
Jaman karang emang ape bae bise jadi kerjaan, ame di mane bae bise jadi lapangan kerje. Cuman, pecaye ato kagak, kerje di kantor masi jadi primadona banyak orang gegara kegiur ame stabilitas pendapatannye. Propesi enih dianggep ideal gegara lebih ngejamin dari segi kerjaan ame gaji nyang didapetnye. Soal kerja kantoran enih juge umumnye dikenal sebage pekerjaan nyang sipatnya administratip, manajerial, ame propesional nyang semue-muenye dilakuin di perusahaan dan betempat di kantor. Orang juge lebi engeh ame pekerja kantoran enih kalo kantornye ade di gedung-gedung tinggi, biasenye di kota-kota gede kek Jakarte, Bandung, Surabaye. Terus, orang-orangnye juge khas pake seragam kantor, ato minimal kemeja, ame celane bahan.
Katenye, para cewek entu kagak bisa ngelepasin produk perawatan dan kecantikan dari kehidupannye. Bisa dikate, entu dua jenis produk penting bener buat bisa bikin penampilan makin cakep dan menarik. Hal entu bisa elu manfaatin buat ide jualan online yang bisa aje laku tiap harinye. Kalo elu pengen jual produk perawatan dan kecantikan, elu kudu selalu ikutin trend yang populer jaman enih. Kalo perlu, elu bisa liat beragam konten produk perawatan di media sosial. Beberape produk perawatan dan kecantikan yang matenye entu banyaknyang beli, misalnye lipstik, foundation, bedak, eyeshadow, blush on, dan laennye. Nah entu die deskripsi jualan online produk perawatan dan kecantikan.
Sekarang kan hape-hape udeh kaga pada pake lagi headseat nyang ada kabelnye. Jadi kaga usah khawatir talinye putus kek apa kek jadi lebih praktis juga digunainnye karna kaga kehalangan ama nyang namanye kabel. Cara pasangnye tinggal nyalahin bluetooth aja dah. Terus kite lamgsung bisa dengerin musik. Bantuknye si sama aja kaya headseat, cuma bedanye kaga ada kabelnye doang. Emang sih ya menurut aye juga adanye kabel bikin ribet. Cuma dengan adanye headseat macem gini, buat orang nyang mao beli hape mahal ya siap-siap aja dah kaga dikasih headseat.  Kudu belis sendiri dan itu pun juga bisanye nyang pake bluetooth doang.
Elu tau ape aje tentang senjata tradisional dari daerah-daerah di Indonesia? Elu tau senjata tradisional dari Jawa Timur? Nah katenye entu, Celurit adalah senjata tradisional orang Madura di Jawa Timur. Celurit entu punya bentuk bilah yang ngelengkung. Dulunye, celurit cuma sebuah arit yang sering dipake petani buat nyabit rumput di ladang dan bikin pager rumah. Abis entu, arit diubah jadi alat bela diri yang dipake oleh rakyat pas ngehadepin musuh. Bentuk celurit entu ngelengkungnye mirip bulan sabit. Celurit entu katenye terbuat dari besi atau baja. Bilah celurit diiketin erat di gagang. Sementara gagangnye terbuat dari kayu. Nah entu die tentang Celurit.
Nasi goreng kayanya udah jadi makanan segala kalangan, dari tukang jualan keliling ampe restoran mewah juga nyuguhin tuh yang namanya nasi goreng. Saking terkenalnya nasi goreng, presiden Amerika yang namanye Barack Obama aja ngaku kalo beliau tuh demen banget ama nasi goreng. Nasi goreng sekarang ini ntu udah banyak macemnye, ada yang ditambahin makanan laut, ada yang ditambahin ayam, pokoknya bisa dimacem-macemin dah. Cara buat nasi goreng juga gampang, tinggal siapin nasi, minyak, kecap, ama bawang merah terus bawang putih terus semua bahan dicampurin dan tumis ampe mateng. Makan nasi goreng bisa pagi,siang, ama malem, karena bikinnya gampang trus rasanya juga enak.
Tigè bulan lalu ênyak nanêm kacang tanèh di halaman bêlakang rumèh. Atu bulan sêudèhnyè, kacang tanèh ntu mulè tumbuh. Tibang ajè adè banyak rérumputan nyang ngêganggu. Olèh sêbab ntu, Rika amè ênyak ngêrêsikin rumput-rumput di sêkitar tanêman kacang tanèh mêrèka. Mêrèka ngêlakuinnyè padè ari Minggu sorè wayah Rika pêrè bêgawè. Sêlaèn ngêrêsikinnyè dari rumput, mêrèka jugè ngasih pupuk. Sêudèh ntu, kêbon kacang mêrèka kêliatan lêbih rêsik. Tanêman kacang tanèh tumbuh dêngan amat subur. Sêkitar duè bulan lagi Rika amè ênyak bisè manèn tanêman dêngan bahasè latin Arachis hypogaea ntu. Alangkah sênêngnyè mêrèka karna sêbêntar lagi bisè nikmatin kacang tanèh dari kêbon dèwèk.
Liburan pake kapal pesiar kirain bakalan ampe makan budget nyang mahal tuh kaya nyang aye bayang-bayangin. Teryata di Kumparan.com tuh dijelasin ama marketingnya sendiri kalo bisa dari harga 3,7 juta, pantes aje ye banyak artis nyang berbondong-bondong liburan di Spectrum of Seas. Tapi ya semurah-murahnye nyang dibilang tetep aja makan ongkos nyang mahal soalnye adanye di Singapura. Tapi ya aye masih bersyukur karna lewat kemajuan teknologi kite bisa nikmatin suasananya jadi kaga pake penasaran. Tinggal nonton vlog artis-artis aje di youtube kite udeh berasa keliling dunia juga, jadi mungkin belom kesempatan kite, tapi kaga boleh kecil hati kalo dikesempatan laen juga bisa ngerasain hal nyang same.
Kangkung ntu taneman nyang termasuk jenis sayur-sayuran ama ditanem buat jadi gegaresan. Taneman eni banyak dijual di pasar-pasar. Taneman nyang tumbuhnye ngerembet eni punye dua jenis, kangkung aer ama kangkung darat. Cuman, jenis nyang paling biase ditanem ama masyarakat, ntu taneman kangkung darat atau nyang biasenye dikenal dengan sebutan kangkung cabut. Karne termasuk tumbuan nyang bise tumbuh lebih dari atu taun, taneman eni kuat banget ngadepin panas bringsang dari mataari ama kemarou lame. Tap, kalo ditanem di tempat nyang mayan ketutup, kualitas daon jadi cakep ama lemes jadinye lebih didemenin konsumen. Kegunaan sayuran kangkung, selaen jadi sumber vitamin A, mineral, unsur gizi laen buat kesehatan awak, yakni juga bise bergune buat nenangin syaraf.
Selaen beli ikan gurame aye juga milih udang nyang bentuknye gede-gede, karna kalo bentuknye kecil-kecil pasti bakal susah buat dibakar. Udang nyang biasa dipilih namanye udang galah, jenis udang ini ntu emang paling cocok buat dibakar, bentuknye nyang gede-gede jadi pas ditusuk ama tusukan sate kaga ancur. Daging udang galah juga tebel jadi pas dibakar bumbunye ngeresep ampe dalem, tapi setebel-tebelnye daging udang tetep cepet matengnye. Udang galah juga punya kulit nyeng tipis, jadi kalo dikupas kulitnya juga gampang. Udang jenis laen nyang bisa juga diolah dengan care dibakar juga ada, nama udangnye udang windu. Kebeneran kaga ketemu tuh ama nyang namanye udang windu jadi nyang dibeli buat bakar-bakar udang galah aja lah, karna aye pan juga kaga keliling semue isi pasar juga lah bisa bekonde ini betis.
Saya jarang olahraga, bagi saya mencuci dengan tangan itu sekalian olahraga kalau saya punya mesin cuci hidup saya nyantai tdk bergerak.mencuci dengan tangan itu bener2 menguras tenaga dan itu olahraga buat saya. Sudah ribuan kali suami minta untuk beli mesin cuci tapi selalu saya tolak makanya sampe skrg saya tidak perna tau mengunakan mesin cuci. Perna sekali suami ajak beli lagi akhirnya saya iyain aja pergilah kami ke toko d toko pas masuk kami keliling melihat lihat mata saya bukan tertuju ke mesin cuci tapi ke spiker untuk musik saya melihat bertanya spiker, saya noleh liat suami lagi tanya mesin cuci dia udah deal harga dan mau di bayar otak saya kembali memutar untuk cari alasan saya bilang ke suami kita belum punya spiker kan ya bagaimna kalau spiker dlu mesin cucinya nanti aja…saya mohon dengan melas akhirnya bukan mesin cuci yang di bawa pulang tapi spiker dengan merek polytron yang harganya sama dengan mesin cuci. Lagian saya perhatikan tetangga saya kok udaj cuci pake mesin masi juga nyuci pake tangan…trus apa gunanya jg kan
Elu tau kagak, kalo Islam entu agama mayoritasnye orang Indonesia? Nah, Islam sebagai agamanye mayoritas orang di Indonesia, pastinye orang-orang Islam butuh tempat atau rumah ibadah kan? Rumah ibadah orang Islam entu namanye masjid. Katanye selaen buat beribadah, masjid juga dijadiin tempat bermusyawarah orang Islam untuk mecahin masah yang ade di masyarakat. Masjid juga berfungsi sebagai tempat buat belajar buat ningkatin kecerdasan dan ilmu pengetahuan orang Islam. Bahkan, masjid juga digunain buat perayaan hari besar, membimbing, tempat konsultasi, dan laen sebagainye. Nah elu tau kagak, kalo dalam sejarah Islam, masjid entu punya peranan penting dalam aktivitas sosial masyarakat hingga kemiliteran? Jadinye sampe sekarang, masjid entu kagak cuma buat salat aje, tapi buat ceramah, buat belajar agama Islam, musyawarah, dan laennye.
Rasanya idup di dèsa dêngan suguhan pemandangan alam nyang mengagumkan tentu bêgonoh menyenangkan, apalagi jauh dari hiruk pikuk kota ama bisingnya suara kendaraan, hati pasti rasanya nyaman ama tenang. Kalu êluh pèngèn merasakan idup di dèsa, tinggal sementara di Dèsa Wisata Tamansari bisa jadi pilihan menyenangkan. Êluh bisa tinggal di rumah nyang sudah disediakan sambil menjalani rutinitas masyarakat pedesaan nyang jarang êluh temui sêbêlonnyah. Dèsa Wisata Tamansari merupakan sêbuah dèsa di Kecamatan Licin, bagian barat Kota Banyuwangi. Wilayah ênih sudah dikenal sêbagè dèsa wisata berbasis kampung pintar sejak 2016. Sêbagè dèsa wisata, Tamansari ngêmilikin potensi nyang sangat banyak, di antaranya wisata alam, UMKM, ama tradisi.
Sebelum meninggalkan Bandung, kami mampir ke kios oleh-oleh yang bertebaran di pinggir-pinggir jalan. Namanya juga kota wisata, sudah tentu ada banyak kios oleh-oleh di Kota Bandung ini. Kami pilih beli di pinggir jalan saja, lantaran sudah nggak sempat mencari ke toko oleh-oleh. Berikut ini adalah empat oleh-oleh khas Bandung yang sudah terkenal dan banyak dijual di seputaran Bandung, Selain Bakso, di Bandung banyak dijual Cireng dan Batagor. Siapa yang nggak kenal Cireng dan Batagor? Walaupun ini disebut sebagai oleh-oleh khas Bandung, tapi sudah gampang dibeli di Bogor juga (tempat tinggal saya). Kalau yang ini bisa dibawa pulang. Harga sudah tertera pada gerobaknya, bisa dilihat di fotonya yah. Cireng itu singkatan dari Aci Digoreng. Aci adalah tepung sagu, lantaran Cireng ini dibuatnya memang dari tepung sagu. Batagor juga sebenarnya terbuat dari campuran tepung Aci juga.